BMW 5 seriyali (G30)

BMW 5-Seriesning yettinchi avlodi BMW G30 (sedan versiyasi) va BMW G31 (vagon versiyasi, 'Touring' deb nomlanadi) biznes klass avtomobillaridan iborat. G30/G31 2016-yildan beri Germaniyaning BMW avtomobil ishlab chiqaruvchisi tomonidan ishlab chiqarilmoqda va ko‘pincha birgalikda G30 deb ataladi. Bu model 2016-yil 12-oktabrda rasmiy ravishda e’lon qilindi va 2017-yil fevral oyida savdoga chiqarildi.

Oldingi avlodning fastback modeli boʻlgan BMW 5-Series Gran Turismo endi 5-Series modellari qatoriga kirmaydi va 6-Series Gran Turismo nomiga oʻtkazilgan. Uzun g‘ildirak bazali sedan versiyasi (model kodi G38) Xitoyda sotiladi.

2020-yil 27-mayda yangilangan 5-Series taqdim etildi. 2023-yilda G30 5-Series oʻrniga G60 5-Series chiqarildi. 2024-yilda esa G31 oʻrniga yangi Touring modeli, kod nomi G61, chiqarildi.

 Rivojlanishi va ishlab chiqarilishi 

G30 ishlab chiqish paytida BMW dizayn bo‘limining rahbari Karim Habib bo'lgan. Ichki dizayn esa Daniel Mayerle tomonidan boshqarilgan.

5-Series sedani 2016-yil 12-oktabrda taqdim etildi va 2017-yil yanvar oyida Shimoliy Amerika xalqaro avtomobil koʻrgazmasi (NAIAS)da omma oldida debyut qildi.

BMW G30 5-Seriesni reklama qilish uchun The Escape qisqa metrajli jangovar film yaratdi, unda 540i M Sport namoyish etiladi. The Escape filmi 2016-yil 23-oktabrda internetda chiqarildi.

5-Series Touring 2017-yil fevral oyida taqdim etildi va mart oyida Jeneva avtomobil koʻrgazmasida omma oldida debyut qildi.

5-Series uzun g‘ildirak bazali modeli 2017-yil aprel oyida Shanxay avtomobil koʻrgazmasida debyut qildi. Uning g'ildirak bazasi oddiy 5-Series sedaniga qaraganda  uzunroq va u faqat Xitoyda sotiladi.

 Manbalar